अब्दुल्ला ने कहा कि पीडीपी प्रवक्ता का यह कहना कि प्रधानमंत्री नरेंद्र मोदी राज्य में बीजेपी के मंत्रियों के खिलाफ कार्रवाई करेंगे , यह सिर्फ बहाना है. उन्होंने कहा , 'प्रधानमंत्री कार्रवाई करेंगे , यह सिर्फ बहाना है. प्रधानमंत्री जम्मू कश्मीर के मंत्रियों पर कार्रवाई नहीं करते हैं. मुख्यमंत्री को फैसला करने का अधिकार होता है कि कौन राज्य मंत्रिमंडल में मंत्री होगा.' गौरतलब है कि आठ वर्षीय बच्ची कठुआ में अपने घर के पास से गत 10 जनवरी को लापता हो गई थी. उसका शव उसी इलाके में एक सप्ताह बाद बरामद किया गया था.